OpenLLM-France/wikimedia huggingface dataset:
# Lolita (1962ko filma)

    Artikulu hau 1962ko filmari buruzkoa da; beste esanahietarako, ikus «Lolita (argipena)».
Lolita 1962ko Stanley Kubrick estatubatuar zinema zuzendariaren drama filma bat da. Vladimir Nabokov idazlearen Lolita eleberrian oinarritua dago. Bertan, James Mason, Shelley Winters, Sue Lyon eta Peter Sellers aktoreek antzeztu zuten.
Filma honek Oscar Sarietarako izendapen bat (Egokitutako gidoi onenaren Oscar Saria, Vladimir Nabokov) eta Urrezko Globo Sarietarako lau izendapen jaso zituen.
Filma honek oinarritua dagoen eleberriak bezala adin ertaineko gizon batek neska nerabe batenganako duen erakarpenaren gaia ukitzen du, gaur egun ere oso tabua eta korapilatsua den gaia baldin bada, are eta gehiago filma burutu zen garaian. 1997an izenburu berdineko Lolita berregokitzapena izan zuen, honako honetan Jeremy Irons, Melanie Griffith, Dominique Swain eta Frank Langella aktoreek antzeztu zutelarik.

## Argumentua

Oharra: Atal honek istorio osoa edo amaiera argitzen du.
Humbert Humbert (James Mason) berrogei urtetik gorako adina duen idazlea da, Ramsdale (New Hampshire) udalerrira iritsi eta Charlotte Haze (Shelley Winters) alargunaren etxeko gela bat alokatzuko du. Haze andreak Lolita (Sue Lyon) izeneko hamalau urtetako alaba bat du, Humbertek hura ezagutu eta txora-txoratuta hartaz maiteminduko da, egitasmo bat buruan duelarik: amarekin ezkondu eta honela Lolita erakargarriaren alboan betiko egon.

## Aktoreak

* James Mason: Humbert "Hum" Humbert
* Shelley Winters: Charlotte Haze-Humbert
* Sue Lyon: Dolores "Lolita" Haze
* Peter Sellers: Clare Quilty
* Gary Cockrell: Richard "Dick" Schiller
* Jerry Stovin: John Farlow
* Diana Decker: Jean Farlow
* Lois Maxwell: Mary Lore erizaina
* Cec Linder: Keegee doktorea
* Bill Greene: George Swine
* Shirley Douglas: Starch andereinoa
* Marianne Stone: Vivian Darkbloom
* Marion Mathie: Lebone andereinoa
* James Dyrenforth: Frederick Beale, Sr.
* Maxine Holden: Fromkiss andereinoa
* John Harrison: Tom
* C. Denier Warren: Potts

## Ikus gainera

* Lolita, Vladimir Nabokov idazlearen eleberria.

## Kanpo estekak

* Lolita filmaren IMDBko fitxa irakurgai (Ingelesez)
* Lolita filmaren trailer edo iragarkia ikusgai. Youtube.com (Ingelesez)
* Datuak: Q536560
* Multimedia: Lolita (film) / Q536560
# Loli Anaut

Loli Anaut de Gracia (Irun, Gipuzkoa, 1939ko irailaren 20a) Amara Berri irakaskuntzako proiektuaren sortzailea da. Durangoko Jesuiten ikastetxean hasi zen proiektu berritzaile bat gidatzen 1972an. Izan zitekeen eskola liburuan islaturik gelditu zen esperientzia hura. Ondoren, Donostiako Amara Berri ikastetxera joan zen, eta han esperientzia hari jarraipena eman zion. 20 urte geroago ikastetxe asko dira proiektu bera lantzen dutenak.

## Bizitza

1959tik 1979ra andereño moduan aritu zen ikastetxe pribatuetan. 1970ean pedagogi berrikuntzako mugimenduetan parte hartu zuen. 1972an bere pedagogia printzipioak Durangoko Jesuiten ikastetxean ezarri zituen. 1979tik 2000ra ikastetxe publikoan lan egin zuen, Amara Berri sistema garatzen. Proiektua Haur Hezkuntzatik hasi eta Lehen Hezkuntzara zabaldu zen, La globalización como proceso vital dentro de un sistema abierto. Bere azkeneko laneko urteetan lan-taldeak koordinatzera eta irakasleak formatzera dedikatu zen, 2000. urtean jubilatu zen arte. Gaur egun 20 ikastetxe inguru Amara Berri sistema jarraitzen dute. 1990. urtean Eusko Jaurlaritzako Hezkuntza Sailak Hezkuntza Berrikuntzarako ikastetxea izendatu zuen Amara Berri eta 1995ean Ikerketa eta Saiakuntza Ikastetxea.

## Lanak

* Valores escolares y educación para la ciudadanía (Grao, 2002)
* Amara Berri sistemaren inguruan (Eusko Jaurlaritza, 2004)

## Erreferentziak

* 1 2 «Loli Anaut: Elkarrizketa» Hik Hasi, n. 55 (2001) (Noiz kontsultatua: 2016).
* ↑ «Loli Anaut de Gracia» Amara Berri Sistema (Noiz kontsultatua: 2016).
* ↑ «Modelos educativos alternativos I: Amara Berri Eskola Publikoa» Actualidad pedagógica (2012) (Noiz kontsultatua: 2016).
* Datuak: Q27780642
# Loles León

María Dolores Loles León Rodríguez (Bartzelona, 1950eko abuztuaren 1a) kataluniar zinema, telebista eta antzerkiko aktore bat da.

## Filmografia
### Zinema

* 2011:
** Fuga de cerebros 2
** Inmóvil (L)
** Gypsy Funky Love Me Do, Rosario Floresren bideoklipa
* 2009 - Fuga de cerebros
* 2006 - Manuela (L)
* 2005 - Desde que amanece apetece
* 2004 - Laura (L)
* 2003:
** Descongélate!
** Implicación (L)
** El Cid: La leyenda
* 2002 - Hable con ella
* 2001 - La última mirada (L)
* 2000 - Obra maestra
* 1999:
** Ruleta (L)
** Esa maldita costilla
** Almejas y mejillones
* 1998:
** El grito en el cielo
** La niña de tus ojos
* 1997 - Amor de hombre
* 1996:
** La duquesa roja
** Libertarias
** Muere, mi vida
* 1995 - Alma gitana
* 1994 - La pasión turca
* 1993 - El amante bilingüe
* 1991 - Los gusanos no llevan bufanda
* 1990:
** Don Juan, mi querido fantasma
** Yo soy ésa
* 1989 - ¡Átame!
* 1988 - Mujeres al borde de un ataque de nervios
* 1983 - Victòria!
* 1980 - La quinta del porro
* 1978 - Companys, proceso a Cataluña
(L) - Laburmetraia

### Telebista

* La que se avecina (2007- )
* Tu Cara Me Suena (2014)
* En el aire (2014, gonbidatu gisa)
* Águila Roja (2013- )
* Tú sí que vales (2009)
* Manolo y Benito Corporeision (2006-2007)
* Fuera de control (2006)
* Aquí no hay quien viva (2003-2004)
* El club de la comedia (2000, 2005)
* Camino de Santiago (1999)
* ¿Para qué sirve un marido? (1997)
* Sorpresa ¡Sorpresa! (1996)
* A las 8 con Raffaella (1993)
* ¡Hola Raffaella! (1992-1994)
* Estress (1991)

## Antzerkia

* Más Sofócos (2013)
* La gran depresión (2011-2012)
* La Gran Vía... esquina a Chueca (2009)
* Por los pelos (2007-2008)
* La desaparició de Wendy (1985)
* Lola (1985)
* ¡¡¡Vuelve el Arnau!!! (1982-1983)
* Lola, espill fosc (1981)
* No vols tassa? Tassa i mitja! (1979)
* Un home és un home (1979)

## Kanpo estekak

* Loles Leónen webgunea
* Loles Leonén IMDBko fitxa irakurgai (Ingelesez)
* Datuak: Q265719
* Multimedia: Loles León / Q265719
# Loli Prieto Arana

Loli Prieto Arana (Hondarribia, Gipuzkoa, 1943 – Ibidem, 2019ko otsailaren 27a) kirolaria izan zen, Pasaian batelaria, saskibaloiko jokalaria (talde mistoetan parte hartu zuen 40 urte bete arte), eta igerilaria (jarduera hori ez zuen inoiz utzi).

## Bizitza

Loli emakume aitzindaria izan zen. Donostiako Jesuitenetan egin zituen ikasketak. Gaztetan, kirolari izateaz gain, irakurketaren eta pinturaren zale amorratua ere izan zen.

### Ekintzaile

1964an itsas makinista batekin ezkondu zen, marinel baten emaztea izateak zekarren guztiarekin. Ordutik, aktiboki parte hartu zuen hiriko bizitza kulturalean, Ikastolarekin lankidetzan, jangelan, Atxamarta Azoken antolakuntzan dirua lortzeko, Hondarribiko “Haurraren Eguna” ekintzaren antolakuntzan, eta beste hainbat jardueratan.

### Galerista

Bere negozio propioa sortu zuen, Arma Plazako Ttopara izeneko galeria, Gipuzkoako erreferentziazko galerietako bat izatera iritsi zena. Garai horretakoak dira Bidasoako Artisten Elkartearen sorrera (sorrera eta desagerpena ia aldi berean gertatu ziren) eta gaur egun oso ezagunak diren artistekin egindako mezenazgoa.
Ingurukoez beti kezkatuta eta eskuzabal, garai horietan urtero erakusketa kolektibo batzuk egiten zituen, ongintzarako funtsak lortzeko, Ikastolaren, DYAren eta beste elkarte eta kolektibo batzuen alde. Beste maila bateko kulturaz ere arduratu zen, eta urteetan zehar eskulanei buruzko ikastaroak eman zituen galeriaren goiko solairuan, garai hartako haur askok arteetan lehen urratsak eman zituzten tokian. Kuartel zaharra (egungo Kultur Etxeak hartzen duen orubean zegoena) berreskuratzeko mugimenduan ere parte aktiboa izan zen, hirirako Kultur Etxe gisa egokitzeko. Azken urteetan, galerista gisa, alde zaharraren aldeko herritarren mugimendua bere jarduerarekin bat etorri zen. Orain kafetegia den galeria itxi ondoren, erretiratu egin zen, baina etxetik eta bere erara kolaboratzen jarraitu zuen, hainbeste kezkatzen zuten gai horiekin.

## Heriotza

2019ko otsailaren 27an hil zen jaioterrian 75 urte zituela.

## Erreferentziak

* 1 2 "Aintzina eta orain" liburua. .
* ↑ «Esquelas y Necrologicas | HONDARRIBIA | Loli Prieto Arana | diariovasco.com» canales.diariovasco.com (Noiz kontsultatua: 2024-09-11).

## Kanpo estekak

* Datuak: Q130280143
# Lichfield

Lichfield (ˈlɪtʃfiːld ahoskatua) Erresuma Batuko Ingalaterrako erdialdean dagoen Staffordshire konderriko hiria da.

## Demografia

Biztanleriaren bilakaera :
| Urtea | 1685 | 1781 | 1801 | 1831 | 1901 | 1911 | 1921 | 1931 | 1951 | 1961 | 1971 | 1981 | 1991 | 2001 | 2011 | 2021 |
| Biztanleria | 3,040 | 3,555 | 4,840 | 6,252 | 7,900 | 8,616 | 8,393 | 8,507 | 10,260 | 14,090 | 22,660 | 25,400 | 28,666 | 27,900 | 32,219 | 34,738 |
| %± | - | 16.9% | 36.1% | 29.2% | 26.4% | 9.1% | -2.6% | 1.35% | 19.1% | 37.3% | 60.8% | 12.1% | 12.9% | -2.7% | 15.5% | 7.8% |

## Leku interesgarriak

* Lichfieldeko katedrala

## Iruditegia

* Katedralaren barnealdea
* Market Street kalea
* Trengeltokia
* Erasmus Darwin etxea

## Herri eta hiri senidetuak

* Limburg an der Lahn (Alemania)
* Sainte-Foy-lès-Lyon (Frantzia)

## Kanpo estekak

* Lichfield hiriko Udal webgunea (Ingelesez)
* Datuak: Q207371
* Multimedia: Lichfield / Q207371
# Lichinga

Lichinga Mozambikeko Niassa Probintziako hiriburua da. 112.000 biztanle zituen 1997an. Lichinga Ordokian kokaturik dago, 1.500 metroko altueran, Malawi lakuaren kostaldean.

## Kanpo estekak

* Datuak: Q667650
* Multimedia: Lichinga / Q667650
# Marea-osin

Marea-osina arroken eta itsasertzetik gertu dauden sedimentuen artean sortzen diren putzuak dira, marea jaisten denean ur-masa harrapatuta geratzen baita. Asko itsasbeheran ezagut daitezkeen entitate gisa baino ez dira existitzen. Itsaso epeletako kostaldean gertatzen dira batez ere, baina baita itsaso beroetan ere. Fenomeno bera ur gezako gorputzetan ere ikus daiteke, baina itsasoaren bereizgarriagoa da, olatuen eta marearen ondorioz, ekarpen erregularrak egiten baitituzte.
Osin horietako bakoitzak habitat bat osatzen du, iragankorra izaki batzuentzat, eta, oro har, animalia asko biltzen ditu, beren moldagarritasunagatik itsasoko naturalista eta biologoen arreta erakarri dutenak, eta baita saiakera-egile filosofiko batzuena eta beste idazle batzuena ere. Azken honen adibide bat John Steinbecken The Log from the Sea of Cortez lana da, non honako hau irakur daitekeen:
| « | Gomendagarria da marea-osinetik begirada altxatu eta izarretara bideratzea, eta ondoren jaitsi eta berriro marea-osinera bideratzea. | » |
Horietako asko iristeko errazak direnez, betidanik elikagaiak- molusku, krustazeo, arrain txiki eta abar- biltzeko erabili dituzte.

## Erreferentziak

* ↑ (Ingelesez) «NPCA Tide pools» npca.org 2008-9-5 «It is advisable to look from the tide pool to the stars and then back to the tide pool again.».

## Kanpo estekak

* Datuak: Q1521187
* Multimedia: Tide pools / Q1521187
# Marearteko zabalgune

Marearteko zabalgunea, geologian abrasio-plataforma ere deitua, itsaslabarretan, itsas mailan, agertzen den kostaldeko plataforma harritsua da. Itsasoak itsaslabarrak higatzean sortzen da bi baldintza hauek betez gero: itsasgora eta itsasbeheraren artean alde handia egon eta arrokak geruzez osaturik egotea.

## Ikus, gainera

* Marearteko zona
* Marea-osin
* Flysch
* Abrasio

## Kanpo estekak

* Datuak: Q480902
* Multimedia: Wave-cut platforms / Q480902
# Mareas Vivas

Mareas Vivas (euskaraz: «Itsasaldi Biziak») Galizian 1998ko urtarrilaren 11a eta 2003 urte bitartean emititu eta galizieraz egindako telesaila da. Sortzailea Antón Reixa izan zen. 152 atal izan zituen eta TVG kateak emititu zuen.
Telesaila Galiziako Costa da Morte kostaldean kokatu zen, gehienbat Laxe udalerrian, halere irudi asko Corme herrian hartutakoak dira, nagusiki eskualde hartako galizieraren dialektoa erabiltzen zelarik.
Bere garaian Euskal Herrian ere atal batzuk ETB2 katean gaztelaniazko azpitituluekin emititu ziren.

## Sinopsia

Oharra: Atal honek istorio osoa edo amaiera argitzen du.
Mareas Vivas telesailak Costa da Morte kostaldeko galiziar herri arrantzale batean girotuta dago, Nahiz eta pertsonaiak nagusiak Andrés (Luís Tosar) eta María (Isabel Blanco) izan, pertsonaia anitzez osatutako telesaila da, honi esker aipatutako aurreko bi pertsonaia nagusien joanerari bizirautea lortu zuen.

## Aktoreak eta pertsonaiak

* Andrés Domínguez (Luis Tosar)
* María Ares (Isabel Blanco)
* Celso Puga "Petróleo" (Luis Zahera)
* Berta (Sonia Castelo)
* Belinda (Camila Bossa)
* Evaristo Currás (Miguel de Lira)
* Alcaldesa Celia (Mela Casal)
* Ramón Couto (Tuto Vázquez)
* Ladislao Couto (Carlos Blanco)
* Manghui (Xaquín Caamaño)
* Melgacho (Manuel Lourenzo)
* Paula Couto (María Louro)
* Fito (Santiago Romay)
* Pitusa (Ana Santos)
* Francisco Taracido (Víctor Mosqueira)
* Carlos (Evaristo Calvo)
* Helena (Uxía Blanco)
* Xurxo Vázquez (Monti Castiñeiras)
* Florencio (Paco Campos)
* Don Amancio (Xosé Manuel Olveira "Pico")
* Rosa (Eva María Fernández)
* Anselmo (Alfonso Agra)
* Viriato (Xavier Estévez)
* Sabela (Patricia Vázquez)
* Laura (Tamara Canosa)
* Iria Maroto (Patricia Fernández Aufiero)
* Ana Mouzo (Isabel Naveira)
* Chano Morais (Nacho Castaño)
* Mónica (Rebeca Montero)
* Dani (Martiño Rivas)

## Ikus, gainera

* Goenkale: euskaraz eginiriko telesaila.
* Pobol y Cwm: galeseraz eginiriko telesaila.
* Ros na Rún: irlanderaz eginiriko telesaila.
* Poblenou: katalanez eginiriko lehenbiziko telesaila.
* El cor de la ciutat: Katalunian emisioan egon den telesailik iraunkorrena (1906 atal).
* EastEnders: Erresuma Batuko telesaila.
* Coronation Street: Erresuma Batuan emisioan daraman telesailarik iraunkorrena (1960tik gaur egun arte).

## Kanpo estekak

* Mareas Vivas telesaila galiziar kulturan
* Datuak: Q3285212
# Marearen erraietan

Marearen errainetan (Alberdania, 2006) Jose Inazio Basterretxearen bigarren eleberria da, aurrenekotik hemezortzi urte igaro ondoren. Gaiaren aldetik ez dauka aurrekoarekin lotura handirik. Egileak egunerokotasunari lotutako narrazioa aurkezten digu, haren hitzetan "fikzio gauzagarria".

## Argumentua

Hiru emakume (Irune, Lore eta Madalen) eta gizon bat (Paulo) dira protagonistak. Bizitzak hurbildu, eta bizitzak berak urrundu ditu. Gizakiaren metamorfosi animikoaren lekukotasuna azaltzen du egileak lan honetan. Iragana, oraina eta etorkizuna nahasten dira lerro artean, bizitza eta heriotza nola. Bilbon eta Bartzelonan kokatu ditu autoreak pertsonaiak.

## Bibliografia

* Marearen errainetan. Irun: Alberdania, 2006. ISBN:84-96643-25-5

## Erreferentziak

* ↑ http://www.alberdania.net/liburua_fitxa.php?id_libro=302&int_pas_ini=56&str_mod=col%5B%5D

## Kanpo estekak

* Liburuaren pasartea, Euskal Idazleen Elkartearen webgunean.
* Mikel Asurmendiren kritika Irunero aldizkarian, 2007-05.
* Datuak: Q12263023
# Marea Atlántica

Marea Atlántica ("Atlantiar Itsasaldia"), Galiziako ezkerreko koalizio bat da. Esquerda Unida, Anova-Irmandade Nacionalista, Podemos, Equo, Compromiso por Galicia eta Espazo Ecosocialista Galego alderdiek osatzen dute.
2014ko uztailaren 22an sortua izan zen eta Xulio Ferreiro buruzagia du.

## Kanpo estekak

* Webgune ofiziala (Katalanez) (Gaztelaniaz)
* Datuak: Q19899708
* Multimedia: Marea Atlántica / Q19899708
# Man (argipena)

Man izan daiteke:

## Toponimoak

* Man, Irlandako itsasoan dagoen uhatea.
* Man, Japoniako aintzira.
* Man, estatubatuar hiria.

## Besteak

* Man, kataluniar komikigilea.
* Manak, erromatarren artean, hilen arima.
* MAN SE, alemaniar enpresa.
* Madhr edo "Man", erruna.
* Metropolitan Area Network, konputagailu-sarearen akronimoa
# Man Haron Monis

Man Haron Monis (Borujerd, Iran, 1964ko maiatzaren 19a - Sydney, Australia, 2014ko abenduaren 16a) jatorriz Irangoa eta Australian bizi zen apaiza zen.

## Biografia

Manteghi Burjerdi zen bere jaiotzezko izena. 1996an Australian errefuxiatu zen. Webgune bat irekia zuen eta 2014ko urrian idatzi zuenez, xiismoa utzi eta islamaren beste adarrera, sunismora igaro zen. Gainera, leialtasuna adierazi zion Abu Bakr al-Bagdadi Estatu Islamikoaren buruzagiari.
Monis askotan agertu zen Australiako hedabideetan. Alde batetik, Australiak Afganistango gerran zuen parte hartzearen aurka egiteagatik. Bestalde, zigortu ere egin zuten hildako soldaduen familiei igorritako eskutitz iraingarriengatik.
2014ko urrian, baldintzapeko askatasunean zegoen, Noleen Hayson Pal emazte ohiaren hilketan konplize izateagatik. 2014ko abenduaren 15ean, Sydneyko bahiketa burutu zuen eta bertan hil zen.

## Erreferentziak

* 1 2 3 Mikel Rodriguez, «Australiara iritsi dira zipriztinak», Berria, 2014-12-16
* Datuak: Q7492921
# Mamífera

Monkey Man 2024ko Liliana Torres kataluniar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Lolak 40 urte dauzka, eta pozik dago bere bizitzarekin. Arte irakaslea da unibertsitatean, eta lagun talde polita du. Bikotekide Brunorekin eta bien txakur itsuarekin bizi da, Cleorekin. Lolak collageak egitea gustuko du, eta beganoa da. Artez, maitasunez eta laguntasunez beteriko egunak bizi ditu. Erabaki du haurrik ez izatea, zoriontsua da hartutako erabakiarekin, eta, aldi berean, lagunen eta ahizparen haurrentzat maitasuna besterik ez du. Bere bizitzak asebete egiten du Lola. Tripako mina dela eta, medikuarenera joango da Lola, eta esango diote haurdun dagoela, hamar asteko. Abortatu nahi duela erabakiko du hark, baina legeak behartu egingo du haurdunaldia eteteko erabakiari buruz 72 orduz hausnartzera

## Aktoreak

* María Rodríguez Soto: Lola
* Enric Auquer: Bruno
* Ruth Llopis: Judit
* Anna Alarcón: Paula
* María Ribera: Marta
* Anna Bertran: Íngrid
* Mireia Aixalà: Sònia
* Marina Rodríguez: Valèria
* Ann Perelló: Isa
* Amparo Fernández: Antonia

## Erreferentziak

* ↑ «Amatasunik ezaz» Berria 2024-04-24 CC BY-SA 4.0 lizentziapean.

## Kanpo estekak

* Ines Arrueren filmari buruzko komentario Irutxuloko Hitzan, 2400 zk., 2024/05/03.
* Datuak: Q124844832
# Mamá o papá

Mamá o papá 2020ko Dani de la Orden kataluniar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Guraso eredugarriak dira Flora eta Victor: modernoak dira, dibertigarriak, maitagarriak... Une batetik bestera, baina, dena aldatu egingo da: banandu egingo dira, eta, orduan, ametsetako lan aukera bat suertatuko zaie. Arazo bat dago: zaintza. Inor ez dago uko egiteko prest, eta haurrek erabaki beharko dute norekin gelditu.

## Aktoreak

* Paco León: Víctor
* Miren Ibarguren: Flora
* Iván Renedo
* Laura Quirós
* Sofía Oria
* Ester Expósito
* Miquel Fernández
* Eva Ugarte
* Berto Romero
* Pedro Casablanc
* Mari Paz Sayago
* Mamen García

## Erreferentziak

* ↑ «Mama o papa» Berria 2020-12-19 CC BY-SA 4.0 lizentziapean.

## Kanpo estekak

* Datuak: Q100708744
# Man (Mendebaldeko Virginia)

Man Ameriketako Estatu Batuetako inkorporatutako herri bat da. Logan konderrian dago, Mendebaldeko Virginia estatuan. 772 biztanle ditu, 2,982406 kilometro koadroko azaleran banatuta.

## Ikus, gainera

* Logan konderrian

## Kanpo estekak

* Datuak: Q2194748
* Multimedia: Man, West Virginia / Q2194748
# Man Asaad

Man Asaad, arabieraz علی داوودی, (Hama (Siria), 1993ko azaroaren 20a) halterofilian aritzen den kirolari siriarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen halterofilian >109 kilo kategorian; Lasha Talakhadze georgiarraren (urrezko domina) eta Ali Davoudi irandarraren (zilarrezko domina) atzetik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Halterofilia >109 kilo, gizonezkoa. |

## Erreferentziak

* ↑ «Man Asaad» olympedia.org (Ingelesez)
* ↑ «Man Asaad» olympics.com (Gaztelaniaz)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q23060888
* Multimedia: Man Asaad / Q23060888
# Man Hunt

Man Hunt Fritz Langek 1941ean zuzendutako filma da, Walter Pidgeon eta Joan Bennett aktoreek antzeztua. Nazismoaren arriskuaren gaineko kontakizuna egokitu zuen Langek lan honetan, eta artean, 1941ean, AEBak Bigarren Mundu Gerran sartu barik zeuden.

## Argumentua

* Oharra: Atal honek istorio osoa edo amaiera argitzen du.
1939ko uztaila da. Roger Thorndike (Walter Pidgeon) ehiztariak Hitler hiltzeko gai ote den jakin nahi du, eta Berchteegadengo gaztelura abiatzen da, hantxe baita diktadorea. Erriflearen miran izateaz batera atxilotu egingo dute, eta jarraian Gestapok torturatuko du. Ihes egitea lortuko du eta Londresera abiatzen da, nahiz eta bere atzetik naziak harrapatu nahian ibiliko zaizkion. Bitarte horretan Jenny (Joan Bennett) ezagutuko du, gerora alemanek hil egingo duten neskatoa. Rogerrek etsai guztiak garbitutakoan, berriro abiatuko da Hitlerren bila, oraingo honetan hutsik ez egiteko asmoarekin, mendekatze nahia erabatekoa baita.

## Aktoreak

* Walter Pidgeon ... Thorndike kapitaina
* Joan Bennett ... Jenny
* George Sanders ... Quive-Smith
* John Carradine ... Mr. Jones
* Roddy McDowall ... Vaner
* Ludwig Stössel ... Medikua
* Heather Thatcher ... Lady Risborough
* Frederick Worlock ... Lord Risborough

## Kanpo estekak

* (Ingelesez) Man Hunt IMDb atarian
* Datuak: Q2162011
# Man Uharteko Polizia

Man Uharteko Polizia (ingelesez Isle of Man Constabulary, manxeraz Meoiryn-Shee Ellan Vannin) Mantxako kanalean dagoen Man uharteaz arduratzen den polizia agentzia da.
Polizia Man Uharteko Gobernuaren herrizaingo departamentuaren agindupean dago. Gaur egun, 240 agente inguru ditu.

## Dibisioak

Uhartea bost polizia-dibisiotan banatzen da.
* Iparraldeko Dibisioa: Uhartearen Iparraldea - Ramsey, Andreas, Brigade, Ballaugh, Lezayre, Maughold, Jurby.
* Mendebaldeko Dibisioa: Patrick, German, Michael, Peel.
* Hegoaldeko Dibisioa: Aireportua, Ballasalla, Castletown, Port St Mary, Port Erin.
* Ekialdeko Dibisioa: Braddan, Laxey, Lonan, Onchan.
* Douglasko Dibisioa: Douglas.

## Mailak

Man Uharteko Poliziaren mailak :
| Maila | Agentea | Sarjentua | Inspektorea | Inspektoreburua | Superintendentea | Polizia buruordea | Polizia burua |

## Kanpo estekak

* Webgune ofiziala (Ingelesez)
* Datuak: Q12262934
* Multimedia: Isle of Man Constabulary / Q12262934
# Marion Maréchal

Marion Jeanne Caroline Maréchal-Le Pen (Saint-Germain-en-Laye, 1989ko abenduaren 10a - ) politikari frantsesa da, Le Pendarren leinukoa. Fronte Nazionala eskuin muturreko alderdiaren sortzailea den Jean-Marie Le Penen biloba eta alderdiko gaur egun alderdiko lehendakaria den Marine Le Penen iloba da. Maréchal-Le Pen ere Fronte Nazionalaren kide da eta 2012an Frantziako Parlamentuko legebiltzarkide hautatu zuten Vaucluseko hirugarren hautes-barrutitik. Hori dela eta, 22 urterekin Frantziak inoiz izan duen legebiltzarkiderik gazteena bihurtu zen.
* Datuak: Q292458
* Multimedia: Marion Maréchal / Q292458